|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 26.jūnijā** | **Nr. GND/2025/428** |
|  | **(protokols Nr. 14; 4.p.)** |

**Par priekšfinansējuma nodrošināšanu Erasmus+ programmas projektam “Personu mācību mobilitātes nolūkos” līguma Nr. 2025-1-LV01-KA121-SCH-000332252**

Erasmus+ ir Eiropas Savienības programma, kas paredzēta dažādu vecumu Eiropas Savienības iedzīvotājiem, lai veicinātu izglītības, mācību, jaunatnes un sporta attīstību. 2021.gadā ir uzsākts jauns programma 7 gadu cikls, kur programma turpina un attīsta iepriekšējo gadu prioritātes un vērtības. Programma balstīta uz neformālo izglītību un starptautiskas mācību pieredzes sniegšanu jauniešiem un pieaugušajiem.

Gulbenes novada pašvaldība ir ieguvusi programmas Erasmus+ akreditāciju pedagogu mobilitātēm no 2023.gada līdz 2027.gadam.

Projekta mērķis ir sekmēt pirmsskolas pedagogu un vadošā personāla izglītošanos starptautiskā vidē par Gulbenes sabiedrībai nozīmīgām tēmām – iekļaušana, digitālās prasmes un uzņēmējpratības izpratnes veicināšana. Mācību mobilitātēs plānots , ka dosies visu 10 Gulbenes novada pirmsskolas izglītības iestāžu pedagogi.

Projektā ir iesaistījušās visas Gulbenes novada pirmsskolas izglītības iestādes, kuru pedagogi 2025./2026. gadā dosies trijās mobilitātēs - 3 pedagogi dosies uz mācībām par uzņēmējpratību, 3 pedagogi piedalīsies mācībās par digitālajām prasmēm, rīkiem un tehnoloģijām, ko var izmantot darbā Gulbenes novada pirmsskolās, 4 pedagogi pilnveidos zināšanas darbā ar bērniem ar speciālām vajadzībām.

Pēc projekta mobilitātēm plānots iegūtās zināšanas un pieredzi nodot tālāk, organizējot dažādus praktikumus, meistarklases Gulbenes novada pirmsskolas skolotājiem.

Projekta kopējais uz Gulbenes novada pašvaldību attiecināmais finansējums ir 20 000,00 EUR (divdesmit tūkstoši *euro*, 00 centi). Nepieciešamais priekšfinansējums ir 20% no šīs summas, jeb 4000,00 EUR (četri tūkstoši *euro* 00 centi). Iesniedzot gala atskaiti, priekšfinansējuma summa tiks atgūta.

Ievērojot minēto un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NODROŠINĀT projekta “Personu mācību mobilitātes nolūkos” realizācijai nepieciešamo priekšfinansējumu 4000,00 EUR (četri tūkstoši *euro* 00 centi) apmērā.
2. Par projekta “Personu mācību mobilitātes nolūkos” ieviešanu atbildīgo noteikt Gulbenes novada Izglītības pārvaldes projekta vadītāju Elīnu Janovsku.
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no 2026.gada Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.
4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis